
საქართველოს მთავრობის

განკარგულება №897
2010 წლის 9 ივლისი

ქ. თბილისი

საქართველოს რეგიონული განვითარებისა და ინფრასტრუქტურის სამინისტროს სახელმწიფო საქვეუწყებო დაწესებულების – საქართველოს საავტომობილო გზების დეპარტამენტის მიერ ზოგიერთ ობიექტზე არსებული საპროექტო დოკუმენტაციით გათვალისწინებული დარჩენილი სამუშაოების სახელმწიფო შესყიდვის ერთ პირთან მოლაპარაკების საშუალებით განხორციელების შესახებ
„სახელმწიფო შესყიდვების შესახებ“ საქართველოს კანონის მე-10 მუხლის მე-3 პუნქტის „ე“ ქვეპუნქტის შესაბამისად, სახელმწიფოებრივი და საზოგადოებრივი მნიშვნელობის ღონისძიებათა შეზღუდულ ვადებში შეუფერხებლად გატარების მიზნით საქართველოს რეგიონული განვითარებისა და ინფრასტრუქტურის სამინისტროს სახელმწიფო საქვეუწყებო დაწესებულებამ – საქართველოს საავტომობილო გზების დეპარტამენტმა ქვემოთ ჩამოთვლილ ობიექტებზე არსებული საპროექტო დოკუმენტაციით გათვალისწინებული სადღეისოდ შეუსრულებელი სამუშაოების სახელმწიფო შესყიდვა განახორციელოს ერთ პირთან მოლაპარაკების საშუალებით:

ა) ქუთაისი-ტყიბული-ამბროლაურის საავტომობილო გზის კმ 38 – კმ 40 მონაკვეთი;

ბ) ქუთაისი-ტყიბული-ამბროლაურის საავტომობილო გზის კმ 37 – კმ 41 (ძველი კმ 41 – კმ 45) მონაკვეთი; 
გ) ბაღდათი-ვანი-დაფნარის საავტომობილო გზის კმ 7 – კმ 12 მონაკვეთი;
დ) აბაშა-გულეისკირი-ჯაპანას საავტომობილო გზა (სიგრძით 24.0 კმ).

